ai4bharat/Pralekha huggingface dataset:
నౌకారవాణా మంత్రిత్వ శాఖ
ఆజాది కా అమృత్ మహోత్సవం:లో భాగంగా జగత్సింగ్పూర్ గడకుజంగాలో ఉచిత మల్టీ స్పెషాలిటీ హెల్త్ క్యాంప్ నిర్వహించిన పిపిటి
దేశ 75 వ స్వాతంత్ర్య వేడుకల్లో భాగంగా పారాదీప్ పోర్టు ట్రస్టు  జగత్సింగ్పూర్ గడకుజంగాలో ఉచిత మెగా వైద్య శిబిరాన్ని నిర్వహించింది. గడకుజంగా యువజన సంఘం సహకారంతో నిర్వహించిన ఈ శిబిరాన్ని పారాదీప్ పోర్టు ట్రస్టు డిప్యూటీ చైర్మన్ శ్రీ ఏకే బోస్ ప్రారంభించారు. ప్రారంభ కార్యక్రమంలో గడకుజంగా సర్పంచ్ శ్రీ సమపద్ కుమార్ బారిక్, పారదీప్ లేడీస్ క్లబ్ ఉపాధ్యక్షురాలు శ్రీమతి సుచిస్మిత బోస్ ఇతర స్థానిక ప్రముఖులు పాల్గొన్నారు.
పారాదీప్ పోర్టు ట్రస్ట్ ఆసుపత్రి సీఎంఓ డాక్టర్ ప్రహల్లాద్ పాండా వైద్యులు, సిబ్బంది సహకారంతో శిబిరంలో దాదాపు 1000 మందికి ఈసీజీ, రాపిడ్ గ్లూకోజ్ టెస్ట్ తదితర పరీక్షలను నిర్వహించారు. కార్పొరేట్ సామాజిక బాధ్యత కింద ఈ వైద్య శిబిరాన్ని నిర్వహించారు.
వైద్య సౌకర్యాలు తక్కువగా ఉన్న గ్రామంలో వైద్య శిబిరం నిర్వహించడం పట్ల స్థానికులు హర్షం వ్యక్తం చేశారు. కోవిడ్-19 నిబంధనలను పాటిస్తూ వైద్య శిబిరాన్ని నిర్వహించారు.
ఈ సందర్భంగా మాట్లాడిన శ్రీ బోస్ ప్రజల ఆరోగ్య సంరక్షణకు కార్పొరేట్ సామాజిక బాధ్యత కింద పోర్టు ట్రస్టు అవసరమైన అన్ని చర్యలను అమలు చేస్తుందని అన్నారు. మరికొన్ని ప్రాంతాలలో కూడా వైద్య శిబిరాలను నిర్వహిస్తామని హామీ ఇచ్చారు. ప్రజలు పరిశుభ్రతకు ప్రాధాన్యత ఇస్తూ సామాజిక దూరాన్ని పాటించి మాస్కులను ధరించి తగు జాగ్రత్తలు తీసుకోవాలని ఆయన సూచించారు.
ఆయుష్
సాంప్రదాయక వైద్య పద్ధతులు మరియు హోమియోపతి రంగం లో సహకారానికి గాను భారతదేశం మరియు క్యూబా ల మధ్య ఎంఓయూ కు ఆమోదం తెలిపిన మంత్రివర్గం
సాంప్రదాయక వైద్య పద్ధతులు మరియు హోమియోపతి రంగం లో సహకారానికి గాను భారతదేశం మరియు క్యూబా ల మధ్య అవగాహనపూర్వక ఒప్పందం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఎంఓయూ పై 2018 జూన్ 22వ తేదీ న సంతకాలయ్యాయి.
ప్రభావం:
ఈ ఎంఓయూ సాంప్రదాయక వైద్య పద్ధతుల లోను, హోమియోపతి రంగం లోను భారతదేశం మరియు క్యూబా ల మధ్య ద్వైపాక్షిక సహకారాన్ని పెంపొందించనుంది. ఇది ఉభయ దేశాల మధ్య నెలకొన్న ఉమ్మడి సాంస్కృతిక వారసత్వాన్ని పరిగణనలోకి తీసుకొన్నట్లయితే గొప్ప ప్రాముఖ్యాన్ని సంతరించుకోనుంది.
పూర్వరంగం:
భారతదేశం లో వైద్యం తాలూకు సాంప్రదాయక పద్ధతులు సువ్యవస్థితమైనవి, క్రోడీకరించినవే కాక గ్రంథస్తం చేసినవీనూ. ఆయుర్వేదం, యోగ, ప్రకృతి వైద్యం, యునాని, సిద్ధ, సోవా రిగ్ పా, ఇంకా హోమియోపతి ల వంటివి ఇందులో భాగాలుగా ఉన్నాయి. ప్రపంచ ఆరోగ్య రంగంలో బ్రహ్మాండమైన ఆదరణకు నోచుకొనే సామర్థ్యం ఈ పద్ధతులకు ఉంది. ఈ సాంప్రదాయక పద్ధతులను మరింతగా ప్రోత్సహించడం, ప్రచారంలోకి తీసుకు రావడంతో పాటు ప్రపంచంలో వీటికి మరింత ఆదరణను సంతరించే బాధ్యతలను ఆయుష్ మంత్రిత్వ శాఖకు అప్పగించడమైంది. ఆయుష్ మంత్రిత్వ శాఖ సాంప్రదాయక వైద్య రంగంలో సహకారం కోసం 10 దేశాలతో ఎమ్ఒయు ను కుదుర్చుకొని దీటైనటువంటి చర్యలను కూడా చేపట్టింది. ఇరు పక్షాలు నియంత్రణ సంబంధ అంశాలలో మరింత చక్కని అవగాహనను ఏర్పరచుకోవడానికి ఈ ఎమ్ఒయు మార్గాన్ని సుగమం చేస్తుంది. భారతదేశం నుండి ఇండోనేశియా కు వైద్య ఉత్పత్తుల ఎగుమతిని పెంపొందింపచేయడంలోను మరియు అంతర్జాతీయ వేదికలలో మెరుగైన సమన్వయాన్ని నెలకొల్పడంలోను ఈ ఎమ్ఒయు తోడ్పడగలుగుతుంది.(Visitor Counter : 51
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్స్
49.47 శాతానికి పెరిగిన రికవరీ రేటు
కోవిడ్ నుంచి కోలుకున్న మొత్తం 1,47,194 మంది.
కోవిడ్ పాజిటివ్ కేసుల రికవరీ రేటు పెరుగుతూ 49.47 శాతానికి చేరుకుంది. మొత్తం 1,47, 194 మంది కోవిడ్ నుంచి కోలుకున్నారు. 1,41,842 మంది చికిత్స పొందుతున్నారు. గత 24 గంటలలో 6,166 మంది కోవిడ్ వైరస్ నుంచి కోలుకున్నారు.
వ్యాధికి గురైనవారి సంఖ్య రెట్టింపు అయ్యే రేటు, సమయం మెరుగుపడుతూ వస్తున్నాయి. ఇది లాక్డౌన్ ప్రారంభ సమయంలో 3.4 రోజుల నుంచి ప్రస్తుతం 17.4 రోజులకు పెరిగింది..
వివిధ రాష్ట్రాల ప్రభుత్వ ప్రధాన కార్యదర్శులు, ఆరోగ్య కార్యదర్శులు, అన్ని రాష్ట్రాల పట్టణాభివృద్ధి కార్యదర్శులతో కేబినెట్ సెక్రటరీ వీడియో కాన్ఫరెన్స్ నిర్వహించారు. కోవిడ్ నియంత్రణ, పరీక్షల నిర్వహణ, వైరస్ బారిన పడిన వారి గుర్తింపు, ఆరోగ్య మౌలిక సదుపాయాల అభివృద్ధి, కేసుల క్లినికల్ మేనేజ్మెంట్, కోవిడ్ -19 నియంత్రణలో కమ్యూనిటీ భాగస్వామ్యం తదితర అంశాలపై దృష్టిపెట్టాల్సిందిగా ఆయన రాష్ట్రాలకు సూచించారు.
వైరస్ వ్యాప్తికి కేంద్ర బిందువుగా ఉన్న ప్రాంతాలపై ప్రత్యేక దృష్టిపెట్టాల్సిందిగా రాష్ట్రాలకు సూచించారు. అలాగే వైరస్ వ్యాప్తిని అరికట్టేందుకు కఠినమైన కంటైన్మెంట్ చర్యలు చేపట్టవలసిందిగా కోరారు. వైరస్ వ్యాప్తి చెందకుండా ప్రతి ఇంటినీ పరిశీలించాలని, కంటైన్మెంట్ జోన్లలో ప్రత్యేక బృందాలను ఇందుకోసం ఏర్పాటు చేయాలని , ప్రాథమిక దశలోనే కేసుల గుర్తింపు అత్యంత కీలకమని రాష్ట్రాలకు సూచించడం జరిగింది. కేసుల అంచనాకు అనుగుణంగా ఆస్పత్రులలో మౌలిక సదుపాయాల స్థాయిని పెంచడం, అవసరమైన పరికరాలను సమకూర్చుకోవడం , శిక్షణపొందిన మానవ వనరులు అంటే వైద్యులు, స్టాఫ్ నర్సులు, నాన్ క్లినికల్ సిబ్బందిని అందుబాటులో ఉంచుకోవడం వంటివి చేయాలని కూడా రాష్ట్రాలకు సూచించారు.
వయోధికులు, ఇతర అనారోగ్య సమస్యలు కలిగిన వారికి వైరస్ సోకకుండా ముందస్తు జాగ్రత్త చర్యలు తీసుకోవడం ఎంతైనా అవసరమని ఈ సమావేశంలో రాష్ట్రాలకు నొక్కి చెప్పారు. ఎయిమ్స్ ఢిల్లీ వంటి సంస్థల కొలాబరేషన్తో క్లినికల్ విధానాలను మెరుగుపరచుకుంటూ ఆయా వ్యాధి లక్షణాల ఆధారంగా సకాలంలో రెఫరల్ ఆస్పత్రులకు పంపించాల్సిన అవసరాన్ని నొక్కి చెప్పారు. వైరస్ వ్యాప్తి నిరోధానికి సంబంధించి పెద్ద ఎత్తున కమ్యూనిటీకి అవగాహన కల్పించడం, సామాజిక దూరాన్ని ప్రోత్సహించడం, కమ్యూనిటీలో కోవిడ్ నియంత్రణకు అనువైన విధానాలను అన్ని కాలాలలో అనుసరించడాన్ని ప్రోత్సహించేందుకు చర్యలు తీసుకోవాలని రాష్ట్రాలకు సూచించారు.
ఐసిఎంఆర్ దేశంలో కోవిడ్ పరీక్షల సామర్ద్యాన్ని మరింత పెంచుతూ వస్తోంది. దేశం మొత్తం మీద 877 ప్రయోగశాలలు ప్రస్తుతం పనిచేస్తున్నాయి. ఇందులో 637 ప్రభుత్వ ప్రయోగశాలలు కాగా, 240 ప్రైవేటు ప్రయోగశాలలు. గడచిన 24 గంటలలో 1,50,305 శాంపిళ్ళను పరీక్షించారు. ఇప్పటివరకు మొత్తం 53,63,445 శాంపిళ్ళను పరీక్షించారు.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in ., @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
జల శక్తి మంత్రిత్వ శాఖ
వాటర్ టెస్టింగ్ లేబొరేటరీల ఏర్పాటు
2024 నాటికి ప్రతి గ్రామీణ గృహానికి తగిన పరిమాణంలో, నిర్ణీత నాణ్యతతో మరియు క్రమమైన& దీర్ఘకాలిక ప్రాతిపదికన త్రాగునీటి కుళాయి సరఫరాను అందించడానికి ఆగస్టు-2019 నుండి భారత ప్రభుత్వం రాష్ట్రాల భాగస్వామ్యంతో జల్ జీవన్ మిషన్ను  'హర్ ఘర్ జల్' అమలు చేస్తోంది.
జేజేఎం కింద రాష్ట్రాలు/యూటీలు తమ వార్షిక నిధుల కేటాయింపులో 2% వరకు నీటి నాణ్యత పర్యవేక్షణ మరియు నిఘా  కార్యకలాపాల కోసం ఉపయోగించుకోవచ్చు. ఇందులో నీటి నాణ్యత పరీక్షా ప్రయోగశాలల ఏర్పాటు మరియు బలోపేతం, పరికరాలు, రసాయనాల సేకరణ, గ్లాస్వేర్, వినియోగ వస్తువులు, నైపుణ్యం కలిగిన మానవ వనరుల నియామకం, ఫీల్డ్ టెస్ట్ కిట్లు  ఉపయోగించి సమాజం ద్వారా నిఘా, అవగాహన కల్పించడం, నీటి నాణ్యతపై విద్యా కార్యక్రమాలు, ప్రయోగశాలల గుర్తింపు/ మొదలైనవి ఉంటాయి.
రాష్ట్రాలు/ కేంద్ర పాలిత ప్రాంతాలు నీటి నాణ్యత కోసం నీటి నమూనాలను పరీక్షించేందుకు మరియు తాగునీటి వనరుల నమూనా సేకరణ, నివేదించడం, నిఘా మరియు పర్యవేక్షణ కోసం ఇండియన్ కౌన్సిల్ ఆఫ్ మెడికల్ రిసెర్చ్  భాగస్వామ్యంతో ఆన్లైన్ జేజేఎం- వాటర్ క్వాలిటీ మేనేజ్మెంట్ ఇన్ఫర్మేషన్ సిస్టమ్  అభివృద్ధి చేయబడింది. ఇది పబ్లిక్ డొమైన్లో ఉంది మరియు ఇక్కడ కూడా యాక్సెస్ చేయవచ్చు: https://neer.icmr.org.in/website/main.php
ఈ పోర్టల్ రాష్ట్రాలు/ కేంద్ర పాలిత ప్రాంతాలలోని సంబంధిత అధికారులకు పరీక్షించిన నీటి నమూనా కలుషితమైతే, నివారణ చర్యలను ప్రారంభించడానికి స్వయంచాలక హెచ్చరికలను కూడా అందిస్తుంది. ఈ పోర్టల్లో ఒక వ్యక్తి తన నమూనాను కూడా నమోదు చేసుకోవచ్చు మరియు నీటి నమూనాను పరీక్షించడానికి సమీపంలోని నీటి నాణ్యత పరీక్షా ప్రయోగశాలను ఎంచుకోవచ్చు. ఈ విధంగా, గ్రామీణ ప్రాంతాల్లో నీటి నమూనాలను పరీక్షించడం మరియు నివేదించడం అందుబాటులో ఉంచడంతో పాటు సులభతరం చేయబడింది.
రాష్ట్రాలు/కేంద్ర పాలిత ప్రాంతాలు ప్రతి గ్రామంలో 5 మందిని గుర్తించి శిక్షణ ఇవ్వాలని సూచించడం జరిగింది. ఆశా వర్కర్లు, ఆరోగ్య కార్యకర్తలు,విడబ్లుఎస్సి సభ్యులు, ఉపాధ్యాయులు మొదలైనవారు గ్రామ స్థాయిలో ఎఫ్టికేలు/బ్యాక్టీరియాలజికల్ వైల్స్ని ఉపయోగించి నీటి నాణ్యత పరీక్షలను నిర్వహించి అదే విషయాన్ని పోర్టల్లో నివేదించాలి. రాష్ట్రాలు/కేంద్రపాలిత ప్రాంతాలు నివేదించిన ప్రకారం గ్రామ స్థాయిలో ఎఫ్టికెలు/బ్యాక్టీరియా వైల్స్ని ఉపయోగించి నీటి నాణ్యత పరీక్షలను నిర్వహించడానికి 8.45 లక్షల మంది మహిళలు శిక్షణ పొందారు.
త్రాగునీటి సరఫరాను నిర్ధారించడానికి నీటి నాణ్యత పరీక్షలను ప్రోత్సహించడానికి, రాష్ట్రాలు/యుటిలు నీటి నాణ్యత పరీక్షా ప్రయోగశాలలను నామమాత్రపు రేటుతో తమ నీటి నమూనాలను పరీక్షించడానికి సాధారణ ప్రజలకు తెరవాలని సూచించబడ్డాయి.
రాష్ట్రాలు/యూటీలు నివేదించిన ప్రకారం ఇప్పటివరకు రాష్ట్రం, జిల్లా, సబ్-డివిజన్ మరియు/లేదా బ్లాక్ స్థాయిలో దేశ వ్యాప్తంగా వివిధ స్థాయిల్లో 2012 తాగునీటి నాణ్యత పరీక్షా ప్రయోగశాలలు ఏర్పాటు చేయబడింది. ఇందులో 2019-20 నుండి ఏర్పాటు చేయబడిన ప్రయోగశాలలు 142 ఉన్నాయి.
ఈ సమాచారాన్ని జలశక్తి శాఖ సహాయ మంత్రి శ్రీ ప్రహ్లాద్ సింగ్ పటేల్ ఈరోజు రాజ్యసభకు లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
ప్రపంచ ఆరోగ్య దినం సందర్భం లో శుభాకాంక్షలు తెలిపిన ప్రధాన మంత్రి; ప్రతి ఒక్కరు స్వస్థులు గా, క్షేమం గా ఉండాలి అని ఆయనప్రార్థించారు
ప్రధాన మంత్రి శ్రీ నరేంద్ర మోదీ ప్రపంచ ఆరోగ్య దినం సందర్భం లో శుభాకాంక్షల ను తెలియజేశారు. అందరు మంచి ఆరోగ్యం తోను, కులాసాగాను ఉండాలంటూ ఈశ్వరుడి ని ఆయన ప్రార్థించారు. స్వాస్థ్య రంగం తో అనుబంధాన్ని కలిగి ఉన్న వారందరి కి మంత్రి కృతజ్ఞత ను వ్యక్తం చేశారు. ఆయుష్మాన్ భారత్, ఇంకా పిఎమ్ జన్ ఔషధీ పథకాలు మన పౌరుల కు మంచి నాణ్యత తో కూడినటువంటి మరియు తక్కువ ఖర్చు కే లభించేటటువంటి ఆరోగ్య సంరక్షణ కు పూచీ పడడం లో ముఖ్య పాత్ర ను పోషిస్తున్నాయి అని ఆయన అన్నారు. గడచిన 8 సంవత్సరాల లో, వైద్య విద్య రంగం లో వేగం గా మార్పులు చోటు చేసుకొన్నాయి. బోలెడన్ని కొత్త వైద్య కళాశాల లు కూడా ఏర్పాటు అయ్యాయి అని ఆయన అన్నారు. అసంఖ్యాక యువత ఆకాంక్షల ను పూర్తి చేసే మార్గం సుగమం అయ్యేటట్లు గా స్థానిక భాష ల లో వైద్య విద్య అధ్యయనాని కి భారత ప్రభుత్వం ఏర్పాటు లు చేస్తోంది అని ఆయన తెలిపారు.
ప్రధాన మంత్రి అనేక ట్వీట్ లలో -
"ఆరోగ్యం పరమం భాగ్యం స్వాస్థ్యం సర్వార్థ సాధనమ్
ప్రపంచ ఆరోగ్య దినం సందర్భం లో ఇవే శుభాకాంక్షలు. అందరి కి మంచి ఆరోగ్యం మరియు శ్రేయం తాలూకు ఆశీర్వాదాలు ప్రాప్తించు గాక. ఈ రోజు స్వాస్థ్య రంగం తో అనుబంధాన్ని కలిగి ఉన్న వారందరికీ కృతజ్ఞతల ను తెలియజేసేటటువంటి రోజు. వారి కఠోర శ్రమే మన భూమి ని సురక్షితం గా ఉంచుతోంది.’’
‘‘భారతదేశం లో ఆరోగ్య రంగ సంబంధి మౌలిక సదుపాయాల ను నిరంతరమూ పెంచడం కోసం భారత ప్రభుత్వం అలుపెరుగక కృషి చేస్తున్నది. మన పౌరుల కు మంచి నాణ్యత తో కూడినటువంటి, చౌక గా దొరికేటటువంటి ఆరోగ్య సంరక్షణ కు పూచీ పడాలి అన్నదే ముఖ్యోద్దేశ్యం గా ఉంది. ప్రపంచం లో అత్యంత భారీ ది అయినటువంటి ఆరోగ్య సంరక్షణ పథకం... ఆయుష్మాన్ భారత్ ను నిర్వహిస్తూ ఉండడం అనేది మన దేశం లో ప్రతి ఒక్కరు గర్వపడేటటువంటి విషయం.’’
‘‘పిఎమ్ జన్ ఔషధీ వంటి పథకాల లబ్ధిదారుల తో నేను మాటామంతీ జరిపినప్పుడల్లా నాకు ఎంతో సంతోషం వేస్తుంటుంది. తక్కువ ఖర్చు లోనే లభించే ఆరోగ్య సంరక్షణ పట్ల మేం కట్టబెడుతున్న ప్రాధాన్యం పేదల కు మరియు మధ్య తరగతి కి చెప్పుకోదగిన స్థాయి లో డబ్బు ను ఆదా చేసుకోవడాని కి మార్గాన్ని సుగమం చేసింది. దీనితో పాటు మేం సమగ్ర స్వస్థత కు మరింత ప్రోత్సాహాన్ని ఇవ్వడం కసం మన ఆయుష్ నెట్ వర్క్ ను దృఢతరం చేస్తున్నాం.’’
‘‘గత 8 సంవత్సరాల లో, వైద్య విద్య రంగం లో శరవేగం గా మార్పు లు చోటు చేసుకొన్నాయి. చాలా కొత్త వైద్య కళాశాల లు ఏర్పాటు అయ్యాయి. స్థానిక భాషల లో వైద్య విద్య అధ్యయన సౌకర్యాన్ని అందజేయడం కోసం మా ప్రభుత్వం చేస్తున్న ప్రయాస లు లెక్కలేనంత మంది యువతీయువకుల ఆకాంక్షల కు రెక్కల ను అందించగలవు.’’ అని పేర్కొన్నారు.
(
మహిళా, శిశు అభివృద్ధి మంత్రిత్వ శాఖ
సేవ్ ద గర్ల్ ఛైల్డ్ పై వెబినార్ నిర్వహించిన జాతీయ మహిళా కమిషన్
జాతీయ మహిళా కమిషన్  ,జాతీయ బాలికా దినోత్సవం సందర్భంగా బాలికలను రక్షించండి అనే అంశంపై ఒక వెబినార్ ను నిర్వహించింది. బాలికల విద్య,ఆరోగ్యం, పౌష్టికాహారం వంటి వాటిపై బాలికల హక్కులను ప్రోత్సహించేందుకు , ఇందుకు సంబంధించిన వివిధ అంశాలపై అవగాహన కల్పించేందుకు ఈ వెబినార్ ను నిర్వహంచారు. బాలికల పట్ల సమాజ వైఖరి విషయంలో నూతన దృక్పథాన్ని ప్రోత్సహించడం, బాలికలు ఎదుర్కొంటున్న వివక్షను తగ్గించడం ఈ చర్చ ఉద్దేశం.
ఛైర్ పర్సన్ రేఖా శర్మ, హర్యానా మాజీ కేబినెట్ మంత్రి శ్రీ ఒ.పి. ధన్కర్, సేవ్ ద చిల్ట్రన్ ప్రచార హెడ్
ప్రగ్య వాట్స్ తదితరులు ఈ వెబినార్ కు పేనలిస్టులుగా వ్యవహరించారు.
బాలికా విద్య, ఆరోగ్యం, ఎంపికలో స్వేచ్ఛ, నిర్ణయాలు తీసుకునే హక్కు వంటి బాలికలకు సంబంధించిన పలు అంశాలను ఛైర్ పర్సన్ ఈ వెబినార్ లో ప్రస్తావించారు. బాలికలు జీవన అన్ని రంగాలలో సమాన స్థాయిని కలిగి ఉంటారని, ప్రభుత్వం బాలికా విద్యను ప్రోత్సహించేందుకు మహిళా కేంద్రిత విధానాలను అనుసరిస్తున్నదని అన్నారు.
బాలికలు అన్ని రంగాలలో తమ ప్రతిభను రుజువు చేసుకున్నారు, అలాగే జాతీయ మహిళా కమిషన్ తమ కార్యకలాపాల ద్వారా ప్రతి రంగంలో బాలికల రక్షణ, సాధికారతకు దోహదపడుతోంది. మన ప్రభుత్వం , బాలికలు తమ నాయకత్వ లక్షణాలను ప్రదర్శించేందుకు అవకాశం కల్పిస్తోంది. అయితే సమాజం తిరోగమన ధోరణిని ఇంకా వదిలించుకోవలసిన అవసరం ఉందని , అప్పుడే బాలికలు ముందుకు వచ్చి మార్పుకు ప్రతినిధులుగా ఉంటారు అని శ్రీమతి శర్మ అన్నారు.
సమాజంలో మార్పు తీసుకువచ్చేందుకు ప్రభుత్వం క్రియాశీలంగా ముందుకు వస్తున్నదని శ్రీ ధన్కర్ అన్నారు. ఈ మార్పు సమాజంలో స్పష్టంగా కనిపిస్తున్నది. అయితే మరింత విస్తృత మార్పు రావలసి ఉంది. మన ప్రధానమంత్రి , కేంద్ర ప్రభుత్వం, బాలికలకు ప్రోత్సాహం ఇవ్వడం, వారి రక్షణకు అంకితమై ఉంది. ఇది సమాజంలో ప్రతిఫలిస్తున్నది. అని ధన్కర్ అన్నారు.
పేదరికం, పితృస్వామ్యం, దృష్టి కోణం గురించి శ్రీమతి వాట్స్ నొక్కి చెప్పారు. ఇవి మహిళలు అవకాశాలను, సామర్ధ్యాన్ని కోల్పోయేలా చేస్తాయన్నారు. పరస్పర సహకారం, సమష్ఠితత్వంతో ఉమ్మడి కృషి ద్వారా బాలికల సాధికారత, బాలికల అభివృద్ధి సాధించవచ్చని అన్నారు.
మహిళ, శిశు అభివృద్ధి మంత్రిత్వశాఖ కింద పనిచేస్తున్న జాతీయ మహిళా కమిషన్ తన కార్యక్రమాలు, చొరవ ద్వారా బాలికల పట్ల గల వివక్షను తొలగించేందుకు అకుంఠిత దీక్షతో పనిచేస్తున్నదని అన్నారు. ఈ దిశగా ఈ చర్చ ఈ అంశంపై మరింత అవగాహన పెంచేందుకు దోహదపడుతుందని అన్నారు.
జాతీయ బాలికా దినోత్సవాన్ని మొదట 2008 వ సంవత్సరంలో కేంద్ర మహిళా శిశు అభివృద్ధి మంత్రిత్వశాఖ ప్రారంభించింది. జాతీయ బాలికా దినోత్సవాన్ని ప్రతి సంవత్సరం జనవరి 24న నిర్వహించడం జరుగుతుంది. భారతదేశంలోని బాలికలకు మద్దతు, వారికి మరిన్ని అవకాశాలు కల్పించేందుకు దీనిని నిర్వహిస్తారు. బాలికల హక్కులపై అవగాహన కల్పించడానికి, బాలికా విద్య, వారి ఆరోగ్యం, పౌష్టికాహారం ప్రాధాన్యతపై అవగాహన కల్పించడం దీని లక్ష్యం.
వాణిజ్యం, పరిశ్రమల మంత్రిత్వ శాఖ
ఫార్మాస్యూటికల్ మరియు వైద్య పరికరాల రంగంపై 6 వ అంతర్జాతీయ సదస్సులో శ్రీ పియూష్ గోయల్ ప్రసంగించారు;
నాణ్యమైన పద్ధతులను అవలంబించాలని మరియు అధిక ప్రమాణాలను కొనసాగించడానికి నిబద్ధతతో భారతీయ ఔషధ మరియు ఆరోగ్య సంరక్షణ రంగానికి పిలుపు;
కోవిడ్ -19 కోసం ఔషధాలకు సమానమైన ప్రాప్యతను పొందడానికి మరిన్ని దేశాలను అనుమతించడానికి ట్రిప్స్ రద్దుకు డబ్ల్యూటిఓ వద్ద భారత్ చేసిన ప్రతిపాదనకు విస్తృత మద్దతు లభిస్తోంది
రైల్వే, వాణిజ్యం మరియు పరిశ్రమ, వినియోగదారుల వ్యవహారాలు, ఆహార మరియు ప్రజా పంపిణీ శాఖ మంత్రి శ్రీ పియూష్ గోయల్ ఈ రోజు భారతీయ ఔషధ, ఆరోగ్య సంరక్షణ రంగానికి నాణ్యత, సౌకర్యం మరియు ఉన్నత ప్రమాణాలు పాటిస్తూ నిబద్ధతతో ఉత్తమ పద్ధతులను అవలంబించాలని పిలుపునిచ్చారు. ఫార్మాస్యూటికల్, వైద్య పరికరాల రంగంపై 6 వ అంతర్జాతీయ సదస్సులో ప్రసంగించిన ఆయన, దేశానికి మంచి ఉత్పాదక పద్ధతులు ఉండేలా మనమందరం సమిష్టిగా చూసుకోవాలి అని అన్నారు. ఆరోగ్య రంగానికి సంబందించిన ఏ అంశమైనా ప్రపంచమంతా భారత్ వైపే చూస్తోందని, ఇక్కడే పరిష్కారం దొరుకుతుందని మొత్తం ఆరోగ్య పర్యావరణ వ్యవస్థ ప్రపంచానికి విశ్వాసం కల్పించాలి.
రెగ్యులేటరీ & మంచి ఉత్పాదక పద్ధతులు, వ్యవస్థలు మరియు ధృవపత్రాలు, ఆమోదాలు ఎల్లప్పుడూ మన స్థాయి పెరగడానికి మరియు ధరను తగ్గించడానికి సహాయపడతాయని ఆయన అన్నారు. గత కొన్నేళ్లుగా భారతదేశం ఆరోగ్య సంరక్షణలో ఒక స్వర్ణ యుగాన్ని చూస్తోందని తెలిపారు. ప్రపంచం మొత్తం భారతీయ ప్రమాణాలను పాటించాల్సిన తరువాతి దశాబ్దం, భారతదేశ దశాబ్దం అని వ్యాఖ్యానించారు.
ఈ రోజు ప్రపంచానికి సియుఆర్ఈ - 'క్యూర్' అవసరమని మంత్రి అన్నారు. రీసెర్చ్ అండ్ ఎంటర్ప్రైజ్ ద్వారా ఖర్చుతో కూడుకున్న యూనివర్సల్ సొల్యూషన్ నుండి 'క్యూర్' వెల్లడవుతుంది. "భారతదేశం ప్రపంచాన్ని 'క్యూర్' చేయబోతోందని మనం స్వయంగా తీసుకుంటే, మెడ్-టెక్, మెడికల్ పరికరాలు, హెల్త్కేర్ ప్రొవైడర్ రంగంలో ప్రపంచ ప్రబలమైన నాయకుడిగా ఎదగడానికి మన సామర్థ్యంలో ఎటువంటి పరిమితులు లేవు. పరిశోధన మరియు సంస్థ ద్వారా ఖర్చుతో కూడుకున్న సార్వత్రిక పరిష్కారం నుండి క్యూర్ బయటకు వస్తుంది. ” అని అయన తెలిపారు.
ట్రిప్స్ కౌన్సిల్లో డబ్ల్యూటిఓ ముందు, 2020 అక్టోబర్లో ప్రవేశపెట్టిన ప్రతిపాదనలో, కోవిడ్-19 సమయంలో మాఫీ కోసం మరిన్ని దేశాలకు ఔషధాలను సమానంగా పొందటానికి వీలుగా దక్షిణాఫ్రికాతో పాటు భారతదేశం ముందంజలో ఉందని శ్రీ గోయల్ అన్నారు. మనకు ఇప్పుడు 57 మంది డబ్ల్యుటిఒ సభ్యులు మద్దతు ఇస్తున్నారని ఆయన అన్నారు. ప్రపంచవ్యాప్తంగా పెద్ద హృదయాన్ని చూపించాలని డబ్ల్యూటిఓ వద్ద భారతదేశం ప్రతిపాదించిన ట్రిప్స్ మాఫీకి మద్దతు ఇవ్వాలని ఔషధ పరిశ్రమకు పిలుపునిచ్చిన ఆయన, ప్రపంచం మొత్తం మహమ్మారి నుండి చాలా వేగంగా బయటకు రావడానికి ఇది సహాయపడుతుందని అన్నారు. కొన్ని ఔషధ కంపెనీల ప్రయోజనాలను పరిరక్షించడానికి ప్రయత్నిస్తున్న అభివృద్ధి చెందిన ప్రపంచాన్ని ఈ ప్రతిపాదన ఒత్తిడికి గురి చేసిందని మంత్రి చెప్పారు.
కోవిడ్ మహమ్మారి నుంచి బయటకు రావడానికి భారతదేశం తీసుకుంటున్న చర్యలు సరైన దిశలోనే ఉన్నాయని, కోవిడ్ మహమ్మారి నుంచి బయటపడి పుంజుకోడానికి ఫార్మా పరిశ్రమ బాగానేకృషి చేస్తోందని మంత్రి అన్నారు. ఔషధ పరిశ్రమ 3 V లను అందించిందని ఆయన చెప్పారు: - వెంటిలేటర్లు - వాక్సిన్లు - V- ఆకారపు రికవరీ, మరియు ఈ మూడు V లు పరిశ్రమ బలాన్ని ప్రతిబింబిస్తాయి. "ప్రధాని నరేంద్ర మోడీ చెప్పినట్లుగా, ఈ కోవిడ్ మహమ్మారిని అవకాశంగా మార్చుకుందాం, ఈ విషయంలో ఫార్మా పరిశ్రమ కంటే గొప్పగా ఎవరూ సాధించేందుకు సిద్ధంగా లేరు" అని ఆయన చెప్పారు.
విద్యుత్తు మంత్రిత్వ శాఖ
'జాతీయ ఇంధన పరిరక్షణ దినోత్సవం' జరుపుకున్న ఎన్టీపీసీ బొంగాయ్గావ్
వివిధ కార్యక్రమాలతో 'జాతీయ ఇంధన పరిరక్షణ దినోత్సవం' జరుపుకున్న ఎన్టీపీసీ బొంగాయ్గావ్
ఎన్టీపీసీ బొంగాయ్గావ్ కర్మాగారం ప్రాంగణంలో జాతీయ ఇంధన పరిరక్షణ దినోత్సవాన్ని ఆ సంస్థ నిర్వహించింది.
వాతావరణంలో చోటు చేసుకునే మార్పులను తగ్గించడంలో ఇంధనం పరిరక్షణ ఒక ముఖ్యమైన అంశం. పునరుత్పాదక శక్తితో పునరుత్పాదకేతర వనరుల స్థానాన్ని భర్తీ చేయడానికి ఇది సాయపడుతుంది. ఇంధన కొరతకు తక్కువ ఖర్చుతో చూపే పరిష్కారం ఇంధన పరిరక్షణ. దీంతోపాటు, ఇంధన ఉత్పత్తిని పెంచడాన్ని నిరోధించే పర్యావరణహిత ఎంపిక కూడా. 'జాతీయ ఇంధన పరిరక్షణ దినోత్సవం'లో భాగంగా బొంగాయ్గావ్ టౌన్షిప్లోని ఉద్యోగులు, కుటుంబ సభ్యులు, చిన్నారులకు చిత్రలేఖనం, వ్యాసరచన పోటీలు, నినాదాలు వంటి పలు కార్యక్రమాలు నిర్వహించారు.
ఇంధనం ప్రాముఖ్యత గురించి, ఇంధనాన్ని పొదుపుగా ఉపయోగించడం ద్వారా దానిని ఆదా చేయవలసిన అవసరం గురించి అవగాహన పెంచడానికి మన దేశంలో ఏటా డిసెంబర్ 14న జాతీయ ఇంధన పరిరక్షణ దినోత్సవాన్ని జరుపుతారు.
ఈ సందర్భంగా, ఇంధన పరిరక్షణ కోసం ఎన్టీపీసీ బొంగాయ్గావ్ సీజీఎం శ్రీ కరుణాకర్ దాస్ ప్రతిజ్ఞ చేశారు. జీఎం  శ్రీ ఉమేష్ సింగ్, జీఎం  శ్రీ ఎస్కే ఝా, జీఎం  శ్రీ ఇందూరి ఎస్ రెడ్డి, జీఎం  శ్రీ అరుణాహ్సిస్ దాస్, ఏజీఎం  శ్రీ సుసోవన్ దాస్, ఈఈఎంజీ విభాగం సీనియర్ అధికారులు, ఉద్యోగులు ఈ కార్యక్రమంలో పాల్గొన్నారు. రోజువారీ జీవితంలో ఇంధనాన్ని తెలివిగా ఎలా వాడాలో, వృథాను ఎలా నివారించాలో, ఆరోగ్యకరమైన పర్యావరణం & సుస్థిరమైన భవిష్యత్తు కోసం ఇంధనాన్ని ఆదా చేయడం ఎంత ముఖ్యమో శ్రీ దాస్ వివరించారు.
ప్రధాన మంత్రి కార్యాలయం
‘ఇంటర్నేశనల్ టైగర్ డే’ నాడు వన్యప్రాణుల ప్రేమికుల కు అభినందన లు తెలిపిన ప్రధాన మంత్రి
వన్యప్రాణుల ను ప్రేమించే వారి కి, ప్రత్యేకించి పులుల ను సంరక్షించే విషయం లో ఎక్కువ గా మక్కువ ను కనబరచే వారి కి ప్రధాన మంత్రి శ్రీ నరేంద్ర మోదీ అంతర్జాతీయ పులుల దినం సందర్భం లో అభినందన లు తెలిపారు.
‘‘ #InternationalTigerDay సందర్బం లో వన్యప్రాణి ప్రేమికులకు ప్రత్యేకించి పులుల సంరక్షణ పట్ల ఎక్కువ మక్కువ కలిగినటువంటి వారికి ఇవే అభినందన లు. ప్రపంచం అంతటా ఉన్న వ్యాఘ్రాల సంతతి లో 70 శాతానికి పైగా వ్యాఘ్రాల కు భారతదేశం ఆశ్రయాన్ని ఇస్తోంది. మనం మరొక్క సారి మన పులుల కు సురక్షితమైన ప్రాకృతిక ఆవాసాలు లభించేటట్లుగా చూడడం లో, పులుల కు అనుకూలం గా ఉండేటటువంటి ఇకో-సిస్టమ్ ను ప్రోత్సహించడం లో మన నిబద్ధత ను ఈ సందర్భంలో పునరుద్ఘాటించుదాం.
భారతదేశం లో పులుల కు 51 అభయారణ్యాలు ఉన్నాయి. ఆ అభయారణ్యాలు 18 రాష్ట్రాల లో విస్తరించి ఉన్నాయి. పులుల లెక్కింపు ను కడపటి సారి గా 2018 వ సంవత్సరం లో చేపట్టడం జరిగింది. దాని ద్వారా పులుల సంఖ్య పెరుగుతోందని తేలింది. పులుల సంరక్షణ అంశం లో సెంట్ పీటర్స్ బర్గ్ ప్రకటనపత్రం లో ఖరారు చేసిన కాలపరిమితి ని దృష్టి లో పెట్టుకొని భారతదేశం పులుల సంతతి ని రెండింతలు చేసే లక్ష్యాన్ని నాలుగు సంవత్సరాలు ముందుగానే సాధించింది.
పులుల ను సంరక్షించే అంశం లో భారతదేశం అనుసరిస్తున్నటువంటి వ్యూహం లో స్థానిక సముదాయాల కు అన్నింటి కంటే అధిక ప్రాధాన్యాన్ని ఇవ్వడం జరుగుతోంది. మనం మన ఈ ఘనమైన గ్రహాన్ని వృక్ష జంతుజాలం తో కలసి పంచుకొంటూ ఉన్నాం; అంతే కాదు, మనం వృక్ష జంతుజాలం పట్ల సామరస్య భావన తో మనుగడ ను సాగించాల్సివుందని బోధిస్తున్న శతాబ్దాల నాటి మన ప్రాచీన సంప్రదాయాన్నుంచి ప్రేరణ ను కూడా పొందుతున్నాం. ’’ అని ప్రధాన మంత్రి అనేక ట్వీట్ లలో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
73 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
97.49 శాతానికి చేరిన రికవరీ రేటు
గత 24 గంటల్లో 33,376 కొత్త కేసులు నమోదు
మొత్తం కేసుల్లో క్రియాశీల కేసులు  1.18 శాతం
వారపు పాజిటివిటీ రేటు  గత 78 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 73 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 65,27,175 డోసులతో కలిపి, మొత్తంగా 73 కోట్ల డోసులను  టీకా కార్యక్రమం అధిగమించింది. 74,70,363 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,63,329
|
|
రెండో డోసు
|
|
85,70,340
|
|
హెచ్సీడబ్ల్యూలు
|
|
మొదటి డోసు
|
|
1,83,35,452
|
|
రెండో డోసు
|
|
1,39,10,387
|
|
18-44 ఏళ్ల వారు
|
|
మొదటి డోసు
|
|
29,34,35,121
|
|
రెండో డోసు
|
|
4,11,03,253
|
|
45-59 ఏళ్ల వారు
|
|
మొదటి డోసు
|
|
14,20,96,089
|
|
రెండో డోసు
|
|
6,16,92,121
|
|
60 ఏళ్లు పైబడినవారు
|
|
మొదటి డోసు
|
|
9,23,11,436
|
|
రెండో డోసు
|
|
4,87,72,160
|
|
మొత్తం
|
|
73,05,89,688
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 32,198 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,23,74,497కు పెరిగింది.
దేశవ్యాప్త రికవరీ రేటు 97.49 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 76వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 33,376 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,91,516. దేశంలోని మొత్తం పాజిటివ్ కేసుల్లో ఇది 1.18 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,92,135 పరీక్షలు చేశారు. దేశవ్యాప్తంగా ఇప్పటివరకు 54.01 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.26 శాతంగా ఉంది. గత 78 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.10 శాతంగా ఉంది. రోజువారీ పాజిటివిటీ రేటు గత 12 రోజులుగా 3 శాతం కంటే తక్కువగా, 96 రోజులుగా 5 శాతం కంటే తక్కువగా నమోదవుతోంది.
ఉక్కు మంత్రిత్వ శాఖ
బ్రాండ్ అంబాసిడర్ మరియు ప్రపంచ బాక్సింగ్ ఛాంపియన్ నిఖత్ జరీన్ను సత్కరించిన ఎన్ఎండీసీ
2023 ఐబీఏ వరల్డ్ బాక్సింగ్ ఛాంపియన్షిప్లో విజేతగా నిలిచిన తమ సంస్థ బ్రాండ్ అంబాసిడర్ నిఖత్ జరీన్ ను ఎన్ఎండీసీ సంస్థ సత్కరించింది. ఇటీవల ఆమె సాధించిన విజయాన్ని పురస్కరించుకొని బుధవారం ఈ సత్కార కార్యక్రమాన్ని నిర్వహించింది. ఈ కార్యక్రమానికి ఎన్ఎండీసీ సీఎండీ  శ్రీ అమితవ ముఖర్జీ అధ్యక్షత వహించారు. సంస్థ డైరెక్టర్  శ్రీ దిలీప్ కుమార్ మొహంతి మరియు ఇతర ప్రముఖులు కూడా ఈ కార్యక్రమంలో పాల్గొన్నారు. 26 సంవత్సరాల వయస్సులో నిఖత్ ప్రపంచ బాక్సింగ్ ఛాంపియన్షిప్లో వరుసగా స్వర్ణాలు గెలుచుకున్న రెండవ భారతీయ బాక్సర్ గా నిలిచింది. తన బ్రాండ్ అంబాసిడర్ని ఎన్ఎండీసీ ప్రశంసించింది. బలాన్ని ప్రతిబింబించి బాక్సింగ్ క్రీఢలో దేశానికి గౌరవం తీసుకురావడానికి ఆమె నిబద్ధతను పంచుకునే వ్యక్తికి ప్రాతినిధ్యం వహిస్తున్నందుకు కంపెనీ గర్వపడుతోందని పేర్కొంది. నిఖత్ జరీన్ న్యూ ఇండియా యొక్క ఆశలు మరియు ఆకాంక్షలకు ప్రాతినిధ్యం వహిస్తుంది హాంగ్జౌలో జరిగే ఆసియా క్రీడలు మరియు పారిస్లో జరిగే 2024 ఒలింపిక్స్కు ఎన్ఎండీసీ ఆమె ప్రయాణానికి కావాల్సిన మద్దతును అందిస్తోంది. ఈ సందర్భంగా శ్రీ అమితవ ముఖర్జీ, సీఎండీ  మాట్లాడుతూ సంస్థ బ్రాండ్ అంబాసిడర్ నిఖత్ జరీన్ ప్రపంచ బాక్సింగ్ ఛాంపియన్షిప్లో తన ఆధిక్యతను చాటుకోవడం మరియు భారతదేశానికి స్వర్ణం సాధించడం గర్వకారణమని వివరించారు. " రాబోయే మ్యాచ్లు మరియు ఒలింపిక్స్ కోసం, అందుకు అవసరమైన శిక్షణ కోసం నేను నిఖత్కు శుభాకాంక్షలు తెలుపుతున్నాను" అని శ్రీ ముఖర్జీ అన్నారు. ఈ సందర్భంగా ఎన్ఎండీసీ సంస్థకు నిఖత్ జరీన్ తన కృతజ్ఞతలు తెలిపారు. ఎన్ఎండీసీ అందిస్తున్న తిరుగులేని మద్దతు చాలా ప్రశంసనీయం అని ఆమె అన్నారు. తన సామర్థ్యాన్ని విశ్వసించడమే కాకుండా తన కలల సాకారానికి కూడా సంస్థ తన పెట్టుబడులు పెట్టి ప్రోత్సహిస్తోందని వివరించారు. "వారి ప్రోత్సాహం నా విజయం వెనుక చోదక శక్తిగా ఉంది మరియు నా ప్రయాణంలో వారి సహకారాన్ని నేను ఎప్పటికీ గౌరవిస్తా"ను అని నిఖత్ అన్నారు. ఖేలో ఇండియా మరియు ఫిట్ ఇండియా మూవ్మెంట్ దృష్టికి అనుగుణంగా, ఎన్ఎండీసీ మారథాన్లు, గేమిఫైడ్ వాకథాన్లు, స్పోర్ట్స్ టోర్నమెంట్లు మరియు యోగాలను నిర్వహిస్తుంది. నిఖత్ జరీన్ ఎన్ఎండీసీ హైదరాబాద్ మారథాన్ 2022 బ్రాండ్ అంబాసిడర్గా కూడా ఉన్నారు. గత సంవత్సరం ఎన్ఎండీసీ రూ.6 కోట్లను భారతదేశంలో క్రీడల ప్రోత్సాహం కోసం మరియు దేశంలోని రాబోయే క్రీడా ప్రతిభను ప్రోత్సహించడం కోసం పెట్టుబడిగా పెట్టింది.
ప్రధాన మంత్రి కార్యాలయం
హాకీ-5 ఆసియా కప్ కైవసంపై భారత పురుషుల జట్టుకు ప్రధాని అభినందనలు
ఆసియా కప్ హాకీ-5 పోటీల్లో విజేతగా నిలిచిన భారత పురుషుల జట్టును ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్టు ద్వారా పంపిన సందేశంలో:
“మనం హాకీ-5 ఆసియాకప్ చాంపియన్లం! ఈ పోటీల్లో అసమాన ప్రతిభతో అద్భుత విజయం సాధించిన మన క్రీడాకారులకు అభినందనలు. మన ఆటగాళ్ల అకుంఠిత దీక్షకు, అంకిత భావానికి ఈ విజయం నిదర్శనం. ఈ విజయం ద్వారా వచ్చే ఏడాది ఓమన్లో నిర్వహించే హాకీ-5 ప్రపంచకప్లో పాల్గొనే జట్ల జాబితాలో మన స్థానం కూడా ఖరారైంది. మన క్రీడాకారుల దృఢ సంకల్పం, పట్టుదల సదా మన దేశానికి స్ఫూర్తినిస్తూనే ఉంటుంది” అని ప్రధానమంత్రి పేర్కొన్నారు.
(